open-index/open-wikipedia-markdown huggingface dataset:
Mil Mi-26

**Mil Mi-26** (v kóde NATO: Halo) je ruský (pôvodne sovietsky) viacúčelový dopravný vrtuľník. Použiteľný v civilnom aj vo vojenskom sektore. Je to najväčšia a najvýkonnejšia sériovo vyrábaná helikoptéra. 

Prvý let stroj absolvoval 14. decembra 1977. Vyrábal sa v Rostovskej vrtuľníkovej továrni v meste Rostov nad Donom. Dodnes bolo postavených spolu 276 sériových strojov.

Stroj Mi-26 je pre svoju veľkosť posádkami prezývaný „lietajúca krava“ (letajuščaja karova). Ako viacúčelový vrtuľník môže byť použitý pre civilné aj vojenské účely. Jeho nosnosť sa pohybuje do 20 ton. Cena jedného kusu sa pohybuje okolo 20-25 miliónov dolárov.
## Vznik a vývoj
Ťažký prepravný vrtuľník Mi-26 vznikol začiatkom sedemdesiatych rokov ako náhrada modelov Mi-6 a Mi-10. Konštrukciou je podobný základnému návrhu jednorotorových vrtuľníkov Mil. Model je vybavený osemlistovým hlavným rotorom, trojnohým podvozkom so zdvojenými kolesami a priestranným nákladným priestorom. Model zaviedli do prevádzky začiatkom osemdesiatych rokov, po prvom lete prototypu v roku 1979. Svoje vlastnosti dokázal mnohými výškovými a záťažovými rekordmi. Armáda tento model nasadzuje prevažne na logistickú podporu aj na prepravu vozidiel a delostrelectva, menej na podporu na bojovom poli.

## Varianty
* **V-29** Prototyp
* **Mi-26** (NATO - "Halo-A") Vojenská nákladná verzia
* **Mi-26A** vylepšená verzia s vylepšeným navigačným systémom
* **Mi-26M** vylepšená verzia vychádzajúca z Mi-26 navrhnutá na vyšší výkon
* **Mi-26MS** lekárska evakuačná verzia
* **Mi-26NEF-M** protiponorková vojenská verzia
* **Mi-26P** transportná verzia pre pasažierov (kapacita: 63)
* **Mi-26PP** verzia na prenos rádiových vĺn
* **Mi-26PK** lietajúci žeriav
* **Mi-26S** záchranná verzia
* **Mi-26T** nákladná verzia

## Špecifikácie
vpravo|285px
Špecifikácie sú spracované na základe publikácie *Jane's All The World's Aircraft 2003–2004.*
### Technické parametre
* Posádka: 5 mužov (2 piloti, 1 navigátor, 1 inžinier, 1 technik)
* Nosnosť:
** 90 vojakov alebo 60 ležiacich ranených
** 20&nbsp;000 kg nákladu
* Dĺžka: 40,025 m (s rotormi)
* Priemer hlavného rotora: 32,00 m
* Výška: 8,145 m
* Plocha rotoru: 804,25 m²
* Prázdna hmotnosť: 28&nbsp;200 kg
* Vzletová hmotnosť: 49&nbsp;600 kg
* Maximálna vzletová hmotnosť: 56&nbsp;000 kg
* Pohonná jednotka: 2× turbohriadeľový motor Lotarev D-136, 8&nbsp;500 kW každý

### Výkony
* Maximálna rýchlosť: 295 km/h
* Cestovná rýchlosť: 255 km/h
* Dolet: 1&nbsp;920 km (s prídavnými nádržami)
* Dostup: 4&nbsp;600 m

## Referencie

## Iné projekty

Kategória:Vojenské vrtuľníky
Kategória:Vrtuľníky Mil
Ornithocheirus

**Ornithocheirus** (z gréckeho slova „ορνις“ - *vták* a „χειρ“ - *ruka*) je rodové meno veľkých pterosaurov z čeľade Ornithocheiridae. V období spodnej a sčasti aj vrchnej kriedy (asi pred 125 až 90 miliónmi rokov žili tieto lietajúce plazy v Európe a Južnej Amerike. Niekoľko väčších kostrových fragmentov bližšie neurčeného druhu boli nájdené v brazílskom súvrství Santana. Na základe týchto objavov vedci usudzujú, že spoločne s rodom Quetzalcoatlus by mohol byť jedným z najväčších pterosaurov, aké kedy žili.

## Opis
thumb|left|Umelecká rekonštrukcia Ornithocheira útočiaceho na menšieho Lonchodecta
Rozpätie krídel Ornithocheira dosahovalo až okolo 12 metrov a keď stál na zemi, jeho výška mohla dosiahnuť až ku 3 metrom. Dĺžka tela predstavovala asi 3,5 metra a len samotná hlava bola okolo 150 centimetrov dlhá. Napriek tomu predstavovala hmotnosť tohto pterosaura len okolo 70 kilogramov. Podobne ako iné pterodaktyly mal aj ornithocheirus masívnu prednú časť tela s veľkou hlavou a krkom. Mal nápadný zobák s vertikálnym hrebeňom na špičke, ktorého účel dodnes nie je známy, pravdepodobne však slúžil na prilákanie samičky počas obdobia párenia, ktorú si vyberal samec s najväčším hrebeňom. Jeho potravu zrejme tvorili hlavonožce a ryby.

## Zdroj
* Burnie, David. Veľká obrazová encyklopédia dinosaurov, 2009.

## Pozri aj
* Pteranodon
* Pterodaustro
* Dimorphodon

Kategória:Pterosauria
Kategória:Pterodactyloidea
Sordes

**Sordes** je rodové meno dlhochvostého pterosaura (Rhamphorhynchoidea), žijúceho v období vrchnej jury na území dnešného Kazachstanu (pri úpätí pohoria Karatau).

## Opis
Rozpätie krídel tohto malého letca predstavovalo len 63 cm. Čeľuste boli pretiahnuté v dlhý, rovný a špicatý zobák. Lebka bola dlhá 8 cm, krk bol krátky a krídla tiež pomerne krátke. Chvost tvoril viac ako polovicu celkovej dĺžky tela. Najzaujímavejším znakom sordesa je zachovaná telesná pokrývka v podobe akéhosi jemného páperia, preukázateľná na skameneline prvého jedinca. Ten bol objavený v 60. rokoch minulého storočia a zachoval sa na doske ako takmer kompletná kostra. Ide o prvý dôkaz faktu, že niektoré pterosaury boli zrejme teplokrvné a chránili si akýmsi srstnatým pokryvom svoje telesné teplo.

## Pozri aj
* Dimorphodon
* Pterodaustro
* Ornithocheirus

Kategória:Pterosauria
Kategória:Rhamphorhynchoidea
Colt Detective Special

**Colt Detective Special** je americký revolver s krátkou hlavňou a bubienkom na 6 nábojov. Už názov napovedá o tom, že zbraň bola určená na skryté nosenie pre policajných detektívov. 

## Iné projekty

## Externé odkazy
* Popis zbrane 
* Manuál k revolveru 

Kategória:Revolvery
Veľký týždeň

**Veľký týždeň** alebo **Svätý a veľký týždeň** či **Strastný týždeň** (gr. Μεγάλη Εβδομάδα, csl. Страстна́я седмица) je obdobie liturgického roka v gréckokatolíckej a pravoslávnej cirkvi, ktoré sa začína Veľkým pondelkom a končí sa Veľkou sobotu. Sprítomňuje tajomnú večeru, utrpenie a smrť Ježiša Krista a udalosti, ktoré jej predchádzali, ale má aj výrazný eschatologický rozmer. Všetky dni tohto týždňa majú prívlastok *veľký (-á)*. 

Jednotlivé dni veľkého týždňa sú:
* Veľký pondelok
* Veľký utorok
* Veľká streda
* Veľký štvrtok
* Veľký piatok
* Veľká sobota

Pendantom v rímskokatolíckej cirkvi je Svätý týždeň.

## Referencie
* Andrej Škoviera: Veľký týždeň a Pascha. Komentár k bohoslužbám, čítaniam a sviatku.

Kategória:Liturgický rok
Kategória:Gréckokatolícka cirkev
Kategória:Veľká noc
Kategória:Svätý týždeň
Fero Rajec

**Fero Rajec** (* 18. júl 1952, Bratislava) je slovenský spisovateľ.

Narodil sa v Bratislave, kde prežil svoju mladosť. Od roku 1975 žije v Holíči na Záhorí. Literárne začal tvoriť až koncom 20. storočia. Predtým uverejnil zopár článkov v rôznych časopisoch a denníkoch. Vo svojich dielach sa zameriava na humor, ale nevyhýba sa ani vážnej téme, kde píše o ľudskom utrpení, podrazoch, zločine, ale aj o láske a priateľstve medzi ľuďmi. V roku 2010 bol ocenený pamätnou medailou predsedu TTSK za prínos v oblasti umeleckej tvorby.

## Tvorba - próza

* 2005 - *Vtedy na Záhorí alebo Tá fľaša mení situáciu*, ISBN 80-89158-06-4 (humorné poviedky z policajného prostredia)
* 2006 - *Podraz po slovensky*, ISBN 80-969464-9-8 (humorný román a paródia na tzv. filmovanie Čachtickej pani v šesťdesiatych rokoch)
* 2006 - *Matkin medailón*, ISBN 80-969548-5-7 (románová novela o osude židovského chlapca od čias tzv. Slovenského štátu až po nežnú revolúciu). Slovenskí čitatelia nominovali uvedený titul do knižnej súťaže Moja naj kniha. 
* 2008 - *O deň skôr*, ISBN 978-80-969851-9-7 (románová novela o strastiach slovenských emigrantov vo Švajčiarsku aj s kriminálnou zápletkou)
* 2009 - *Posledná večera*, ISBN 978-80-970100-2-7 (krimi-román o odvrátenej tvári súčasnosti) 
* 2010 - *Trus natruc! (Podraz po slovensky 2)*, ISBN 978-80-970299-8-2 (humorný príbeh a nepriame pokračovanie románu Podraz po slovensky)
* 2011 - *Cesta ťažko skúšanou krajinou (Príbeh harmonikára)*, ISBN 978-80-970647-9-2 (románová novela - bolestná výpoveď harmonikára o skutočnostiach, ktoré sa udiali počas bratovražednej vojny v bývalej Juhoslávii na sklonku 20. storočia)
*2011 - *The Beat Club*, ISBN 978-80-970678-0-9 (dokumentárne dielo formou rozprávania o česko-slovenských a zahraničných bigbítových /rockových/ skupinách zo šesťdesiatych a začínajúcich sedemdesiatych rokov minulého storočia)
*2012 - *Vtedy na Záhorí alebo Tá fľaša mení situáciu*, ISBN 978-80-971097-1-4 (rozšírená a prepracovaná zbierka humorných policajných poviedok) http://www.litcentrum.sk/tmp/asset_cache/link/0000296829/kr_2012_24.pdf 
* 2014 - *Podraz po slovensky, *ISBN 978-80-971566-7-1 (rozšírený prepracovaný humorný román)
* 2015 - *Miriam*, ISBN 978-80-556-1458-8 (románová novela - autentický príbeh z nedávnych slovenských dejín)
* 2017 - *Vila Klára*, ISBN 978-80-556-2450-1 (románová novela - príbeh bratislavskej rodiny na pozadí historických udalostí druhej polovice 20. storočia) http://www.litcentrum.sk/recenzie/ziadna-nostalgia-za-socikom
* 2019 - *René, Richard, ja a Rudolf, *ISBN 978-80-570-0614-5 (tragikomický román zo súčasnosti)*
* 2024 - *Než nám zdochla dojná krava*, ISBN 978-80-570-5805-2 (humorne ladená poviedková kniha z obdobia socializmu)

=== Iná tvorba ===
* Poézia:
- *Lavička kamenná* + *Levandule* + *Spomienka na starú dlažbu* + *Čo vy na to, pán Lotrinský* + *Grófka Alžbeta* - vyšli knižne dňa 4.11.2011 v zborníku básní pod názvom *Antológia Klubu autorov a priateľov literatúry na Záhorí'' - ISBN 978-80-970687-1-4

## Referencie


Kategória:Slovenskí prozaici
Kategória:Žijúci ľudia
Kategória:Osobnosti z Bratislavy
Chválospev

náhľad|Pamätník Janka Matúška v Dolnom Kubíne

**Chválospev** alebo **hymna** (gréc. *hymnos* - *chválospev*) je lyrický žáner, druh ódy. Pôvodne hymnou ospevovali bohov a dodnes má charakter velebenia, chvály. Básnici v nej vždy vyjadrovali krásu, dobro, ušľachtilosť, vznešené myšlienky. Hymna je žánrom vysokého štýlu, lebo autor oslavuje a velebí taký objekt, ktorý je sám osebe zárukou estetickej kvality. Spomedzi poetických foriem má najmenej osobnostný charakter.

## Pôvod
Jej vznik siaha až do starovekej Indie a Egypta. Neskoršie žáner obnovili rapsódovia v antickom Grécku. Aj kresťanská cirkev postavila tento žáner do samého centra básnickej tvorby. Najznámejšou hymnou kresťanskej literatúry je *Pieseň stvorenstva* (prekladá sa ako *Pieseň slnka*), ktorú vytvoril sv. František z Assisi. Chváli v nej všetko stvorenstvo ako dokonalé dielo Pána a zároveň opisuje aj krásu prírody. Báseň sa dodnes pokladá za prvé významné dielo talianskej poézie. Z vývinového aspektu je dôležité, že z textu vyžaruje radosť - prebytok kladných hodnôt.

## Prebásnené hymny Gorazda Zvonického
Za najväčší prekladateľský prínos slovenského básnika saleziána Gorazda Zvonického môžeme pokladať breviárové hymny, ktoré prebásnil z latinského originálu. Vyšli v troch zväzkoch pod názvom *Hymny na posvätenie času*. Prvý a druhý zväzok vyšiel v roku 1975 a tretí o rok neskôr (1976). Niektoré z preložených hymnov boli zhudobnené a vyšli aj knižne pod názvom *Výber zhudobnených hymnov na posvätenie času so sprievodom organa*.

## Hymna dnes
Tento žáner znovuobjavil anglický romantizmus; azda najkrajšou a najdokonalejšiu hymnu napísal Percy Bysshe Shelley. Emócie a silné city, charakteristické pre romantizmus, možno dobre vyjadriť práve chválospevom. V tomto období vznikli aj národné hymny, ktoré majú ceremoniálnu funkciu a sú súčasťou osláv štátnych sviatkov a iných významných udalostí. Autorom slovenskej hymny je Janko Matúška, hymny písal aj Pavol Országh Hviezdoslav (*Hymny a žalmy*), ale aj Emil Boleslav Lukáč.

## Referencie

## Zdroj
Teória literatúry pre gymnáziá a stredné školy, ISBN 80-85452-52-9

Kategória:Literárne žánre
Jezerní slať

**Jezerní slať** je rašelinisko a prírodná pamiatka v okrese Prachatice. Nachádza sa na Šumave (Šumavské pláně), necelé  juhovýchodne od Horskej Kvildy a  od Kvildy, na území obce Kvilda. Je súčasťou NP Šumava, ktorého je I. zónou.

## Vodstvo a podnebie
Ide o rašelinisko rozvodnicového typu, menšiu časť odvodňuje Hamerský potok do Vydry, zvyšok Kvildský potok do Vltavy. Rozloha slatiny je , nachádza sa vo výške 1 057 a maximálna hrúbka vrstvy rašeliny dosahuje . Priemerná ročná teplota sa pohybuje okolo 1°C a pravidelne sú tu zaznamenávané teplotné minimá. Názov slatina dostala od dnes už rašeliníkmi zarasteného jazierka.

## Prístup
Najjednoduchší prístup k Jezernej slati je z turistického parkoviska pri ceste č. 169 z Kvildy do Horskej Kvildy. Od parkoviska vedie prístupová cesta ku  dlhému podvalovému chodníku. Na okraji rašeliniska sa nachádza drevená rozhľadňa, z ktorej je možné vidieť celú rozlohu rašeliniska i s dominantným vrcholom Antýgl v pozadí.

## Fauna a flóra
Na slatine sa vyskytuje veľké množstvo rastlín, v strednej Európe veľmi vzácnych. Patrí medzi ne breza trpasličia, ktorá nedosahuje výšku väčšiu než , páperník pošvatý, borovica horská (kosodrevina) a mnoho ďalších. Vzácne živočíchy sú zastúpené tetrovom, rysom ostrovidom alebo myšovkou horskou.

## Dejiny
V 19. a 20. storočí bola pravá časť rašeliniska odvodnená a z časti vyťažená. Ťažba bola ukončená vyhlásením rezervácie v roku 1933, i dnes sú však následky ťažby zrejmé, napr. absenciou kosodrevinového porastu v niektorých častiach slatiny.

## Pozri aj
* Zoznam chránených území v okrese Prachatice

## Zdroj

Kategória:Chránené územia v okrese Prachatice
Kategória:Rašeliniská v Česku
Kategória:Národný park Šumava
Kategória:Povodie Vltavy
Kategória:Povodie Otavy
Sebecký gén

**Sebecký gén** (pôvodný angl. názov *The Selfish Gene*) je významné vedecko-populárne literárne dielo britského zoológa a evolučného biológa Richarda Dawkinsa. V tejto knihe prichádza Dawkins s popisom génu ako hlavnej jednotky v prírodnom výbere a pri replikácii. Podľa tohto názoru nie je prírodný výber orientovaný na jedinca alebo skupinu jedincov, ale na samotný gén, kde termín gén je definovaný ako taká veľká sekvencia DNA, ktorá v sebe kóduje jednu určitú fenotypovú črtu svojho nositeľa.

Kniha je tiež známa zavedením teórie mému, imaginárnej častice, ktorá je nositeľom a replikátorom informácie pôsobiacej v spoločenstvách živých organizmov, najmä u človeka.

Kategória:Evolučná biológia
Kategória:Gény
Kategória:Richard Dawkins
Kategória:Knihy z 1976
Kategória:Populárno-vedecká literatúra
Nefernefruaton

**Nefernefruaton** je meno niekoľkých členov Achnatonovej kráľovskej rodiny z obdobia 18. dynastie:

* je časť celého mena kráľovnej Nefertiti, ktoré sa zachovalo z 5. roku panovania jej manžela Achnatona, pozri Nefertiti;
* meno štvrtej dcéry Achnatona a Nefertiti, pozri Nefernefruaton Tašerit;
* meno kráľovnej, ktorá vládla spolu s Achnatonom v jeho posledných rokoch panovania, alebo tesne po ňom, pozri Anchcheperure Nefernefruaton;
* v starších odborných prácach jedno z mien, ktoré sa spájalo s faraónom Smenchkarem, pozri Smenchkare.
Keylogger

**Keylogger** (niekedy tiež nazývaný ako *Keystroke Logger*) je software alebo hardware, ktorý zaznamenáva stlačenia jednotlivých klávesov. Antivírusovým programom bývajú keyloggery často považované za spyware, hlavne ak používajú dosť rozšírenú metódu hooking. Nedetekovatelné sú väčšinou keyloggery ktoré bežia v režime jadra (napr. ako ovládač klávesnice).   
Väčšina softwareových keyloggerov je typu rootkit, čo znamená, že využívajú rôzne techniky na skrytie svojej prítomnosti v OS, napríklad skrytie procesu, adresárov atď. V prípade, že ide o software, môžeme povedať že ide o určitú formu spyware, ale existujú aj hardwarové keyloggery. Bežnými súčasťami a funkciami keyloggerov sú v dnešnej dobe aj odchytávanie snímok z obrazovky, fotenie fotiek pomocou webkamery alebo osobitné zaznamenávanie a rozpoznávanie textu v komunikačných programoch a internetových prehliadačoch. Zachytené údaje sú šifrované a ostávajú v počítači, alebo sú posielané na email, FTP server alebo cez počítačovú sieť. Výnimkou nie sú ani keyloggery, ktoré zaznamenané dáta kopírujú vždy po pripojení špeciálneho USB kľúča, ktorý bol vopred pripravený ako ich úložisko.

Keylogger počítač priamo neohrozuje, ale slúži k zisťovaniu hesiel iných ľudí. V operačnom systéme bývajú chránené proti zničeniu alebo odstráneniu pomocou Archivácie alebo Skrytia súborov, takže ich nie je možné nájsť pomocou Prieskumníka.

## Rozdelenie keyloggerov
* Softwarový keylogger – môže to byť spam, trójsky kôň atď. Ide o keylogger, ktorý pomocou systému a odchytávania všetkých systémových správ zaznamená všetky stlačené klávesy tak, aby ich potom mohol odoslať svojmu autorovi.

* Hardwarový keylogger – tento druh keyloggeru je malé zariadenie, ktoré sa pripája medzi počítačom a klávesnicou.

Poznáme dva typy hardwarového keyloggera:

* PS2 keylooger – tento keylogger sa v dnešnej dobe už veľmi nepoužíva, pretože väčšina klávesníc je pripojených pomocou USB portov.

* USB keylooger – patrí medzi najpoužívanejší keylogger.

## Referencie


## Zdroj
* 

Kategória:Počítačová bezpečnosť
Kategória:Špionáž
CBS

[náhľad|CBS Television City v [Los Angeles]]

**CBS Broadcasting Inc.** (skrátene **CBS**) je jedna z najväčších amerických spoločností, ktorá sa zaoberá televíznym a rozhlasovým vysielaním. Skratka je odvodená z pôvodného názvu **Columbia Broadcasting System**.

## Externé odkazy
* Oficiálna stránka

Kategória:Televízne stanice v USA
Leverkusen

**Leverkusen** je mesto v nemeckom spolkovom štáte Severné Porýnie-Vestfálsko vo vládnom obvode Kolín nad Rýnom. Nachádza sa na východnom brehu Rýna, asi v polovici cesty medzi Kolínom nad Rýnom a Düsseldorfom. Miestny futbalový klub je Bayer Leverkusen.

## Partnerské mestá

* Bracknell, Spojené kráľovstvo, 1975
* Ľubľana, Slovinsko, 1979
* Nazareth Illit, Izrael, 1980
* Oulu, Fínsko, 1968
* Racibórz, Poľsko, 2002
* Schwedt, Nemecko, 1989
*  Siófok, Maďarsko, 1986
* Villeneuve-d’Ascq, Francúzsko, 2005

## Referencie

## Iné projekty

## Externé odkazy
* Oficiálna stránka

## Zdroj


Kategória:Mestá v Severnom Porýní-Vestfálsku
Kategória:Sídla na Rýne
Alessandria

**Alessandria** je talianske mesto v oblasti Piemont, hlavné mesto rovnomennej provincie. Je to dôležitý železničný uzol.

Mesto má svoj názov podľa pápeža Alexandra III.

## Osobnosti mesta
* Carlo Carretto (* 1910 – † 1988), katolícky spisovateľ, člen Malých bratov Ježišových
* Umberto Eco (* 1932), semiológ, estetik, filozof a spisovateľ 

## Partnerské mestá
*  Argenteuil, Francúzsko, 1960
*  Hradec Králové, Česko, 1961
*  Jericho, Palestínske autonómne územia, 2004
*  Karlovac, Chorvátsko, 1963
*  Rosario, Argentína, 1988

## Iné projekty

## Externé odkazy
Oficiálna stránka

## Zdroj

Kategória:Mestá v Piemonte
Foggia (mesto)

**Foggia** je talianske mesto v regióne Apúlia, hlavné mesto rovnomennej provincie. 

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:200000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50000 start:0
ScaleMinor = gridcolor:lightgrey increment:10000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from:0 till: 31562
  bar:1871 from:0 till: 36837
  bar:1881 from:0 till: 40648
  bar:1901 from:0 till: 53134
  bar:1911 from:0 till: 75648
  bar:1921 from:0 till: 66772
  bar:1931 from:0 till: 55763
  bar:1936 from:0 till: 62340
  bar:1951 from:0 till: 97504
  bar:1961 from:0 till: 118608
  bar:1971 from:0 till: 141711
  bar:1981 from:0 till: 156467
  bar:1991 from:0 till: 156268
  bar:2001 from:0 till: 155203

PlotData=

  bar:1861 at: 31562 fontsize:S text: 31.562 shift:(-8,5)
  bar:1871 at: 36837 fontsize:S text: 36.837 shift:(-10,5)
  bar:1881 at: 40648 fontsize:S text: 40.648 shift:(-10,5)
  bar:1901 at: 53134 fontsize:S text: 53.134 shift:(-10,5)
  bar:1911 at: 75648 fontsize:S text: 75.648 shift:(-10,5)
  bar:1921 at: 66772 fontsize:S text: 66.772 shift:(-10,5)
  bar:1931 at: 55763 fontsize:S text: 55.763 shift:(-10,5)
  bar:1936 at: 62340 fontsize:S text: 62.340 shift:(-10,5)
  bar:1951 at: 97504 fontsize:S text: 97.504 shift:(-10,5)
  bar:1961 at: 118608 fontsize:S text: 118.608 shift:(-10,5)
  bar:1971 at: 141711 fontsize:S text: 141.711 shift:(-10,5)
  bar:1981 at: 156467 fontsize:S text: 156.467 shift:(-10,5)
  bar:1991 at: 156268 fontsize:S text: 156.268 shift:(-10,5)
  bar:2001 at: 155203 fontsize:S text: 155.203 shift:(-10,5)

TextData=
  fontsize:S pos:(20,20)
  text:"Zdroj: ISTAT"


## Osobnosti mesta
* Umberto Giordano (* 1867 – 1948), operný skladateľ

## Partnerské mestá
* Göppingen, Nemecko, 1971
* Pescasseroli, Taliansko, 2005
* Wałbrzych, Poľsko, 1998

## Iné projekty

## Externé odkazy
Oficiálna stránka

## Zdroj

Kategória:Mestá v Apúlii
OpenOffice.org Math

**OpenOffice.org Math** je open source nástroj na vytváranie a úpravu matematických rovníc z kancelárskeho balíka OpenOffice.org. Ide o priameho konkurenta programu Microsoft Equation Editor z balíka Microsoft Office.

Vytvorené rovnice, vzorce môžu byť uložené do dokumentov vytvorených napríklad vo Writeri. Program podporuje rôzne fonty a export do formátu PDF.

## Funkcie
Písanie matematických vzorcov je náročnejšie než písanie bežného textu, pretože vzorce často obsahujú špeciálne notácie (napríklad druhú odmocninu) alebo sú rozložené do viacerých riadkov, čo si vyžaduje presné zarovnanie (napr. zlomky, matice a pod.). Okrem toho sa pri písaní matematiky dodržiavajú špecifické pravidlá na odlíšenie vzorcov od okolitého textu a zvýšenie čitateľnosti. Napríklad čísla, jednotky a funkcie (ako dekadický logaritmus) sa píšu kolmým písmom, zatiaľ čo premenné (napr. f) sa píšu kurzívou. Writer využíva na tvorbu matematických vzorcov rovnaký princíp ako mnohé iné textové procesory. Vzorce sa vytvárajú v špeciálnom module (Math) a do textu sa vkladajú podobným spôsobom ako grafika. Na rozdiel od ostatných modulov balíka OpenOffice.org nie je Math úplne WYSIWYG. Úprava vzorcov prebieha prostredníctvom špeciálneho značkovacieho jazyka v samostatnom okne, ktoré je oddelené od okna s náhľadom. Toto riešenie bolo zvolené s cieľom umožniť rýchlejšie zapisovanie rovníc, podobne ako v systéme LaTeX. Pre rýchle vkladanie šablón bežných funkcií je k dispozícii aj dialógové okno. Je dôležité zdôrazniť, že modul Math slúži na vizuálnu prezentáciu matematických rovníc, nie na ich riešenie – ide výhradne o formátovací nástroj. Samotné výpočty môže vykonávať iná súčasť balíka OpenOffice, tabuľkový procesor Calc.

## Formáty súborov
Math podporuje export do formátov MathML a PDF. Modul poskytuje filtre na import a export pre program MathType od spoločnosti Design Science. Editor rovníc v programe Microsoft Word je obmedzenou verziou programu MathType. Pri exporte z Writeru do formátu Wordu konvertuje OpenOffice.org vložené vzorce z modulu Math do formátu MathType. Pri importe z Wordu do Writeru vykonáva OpenOffice.org opačnú konverziu.

## Referencie

## Externé odkazy
* Domovská stránka OpenOffice.org Math

Kategória:OpenOffice.org
Kategória:Slobodný softvér
Vojak 1. stupňa

thumb|110px|<center>''Nášivka na rameno''

**Vojak 1. stupňa** je vojenská hodnosť, zaradená medzi mužstvo. V Ozbrojených silách Slovenskej republiky je to najnižšia vojenská hodnosť, nižšia ako Vojak 2. stupňa.

Hodnosť vojaka 1. stupňa sa používa pri prípravnej štátnej službe, buď 9- až 12-týždňovej, alebo pri štúdiu na vojenskej vysokej škole. Túto hodnosť dostanú dňom prijatia na bakalárske vysokoškolské štúdium študenti Akadémie ozbrojených síl generála Milana Rastislava Štefánika. Súčasne sú menovaní do funkcie kadet. Po ukončení štúdia sú absolventi menovaní do dočasnej štátnej služby a do hodnosti poručík. Počas pôsobenia v hodnosti dostávajú vojaci hodnostný plat 296 €.

## Postupnosť

## Referencie


## Pozri aj
* Vojenská hodnosť

Kategória:Vojenské hodnosti
Vojak 2. stupňa

thumb|110px|<center>''Vojak 2. stupňar'' (OR-2)

**Vojak 2. stupňa** je vojenská hodnosť, zaradená medzi mužstvo. V Ozbrojených silách Slovenskej republiky je nižšia len hodnosť vojak 1. stupňa, ktorá sa používa len počas prípravnej služby. Vojak 2. stupňa je teda najnižšia hodnosť pre vojakov v dočasnej službe. Nasledujúca vyššia hodnosť je slobodník.

Počas prvého roka od udelenia hodnosti má vojak 2. stupňa hodnostný plat 592 €, do konca šiesteho 696 €.

V ozbrojených silách Slovenskej republiky (1939 – 1945) sa v období 15.október 1940 - 8. máj 1945 používalo označenie **strelník**.

## Postupnosť

## Referencie


## Pozri aj
* Vojenská hodnosť

Kategória:Vojenské hodnosti
Edme Mariotte

**Edme Mariotte** (* okolo 1620, Dijon, Francúzsko - † 12. máj 1684, Paríž) bol francúzsky kňaz a fyzik, jeden zo zakladateľov francúzskej Akadémie vied.

## Životopis
Mariotte bol katolícky duchovný v Dijone. Od založenia Akadémie vied v roku 1666 žil v Paríži a pracoval na problémoch tekutín a plynov. 
Jeho meno sa spája s Boyle-Mariottovým zákonom a Mariotovou fľašou. Mariotte je tiež považovaný za vynálezcu guľového kyvadla. 
Objavil slepú škvrnu v ľudskom oku. Zaujímal sa aj o zemskú atmosféru, o poznanie vodného kolobehu, dažďa, ako vznikajú dažďové kvapky a skúmal atmosférický tlak.

Mariotte sa už v 1679 domnieval, že rastliny si vytvárajú potravu vďaka vlastnému chemickému procesu. 

## Pozri aj
* guľové kyvadlo
* Boylov-Mariottov zákon

## Externé odkazy
* digitalizované práce Mariotta  - univerzita Strasbourg

## Zdroj
* 

Kategória:Francúzski fyzici
Kategória:Narodenia v 17. storočí
Kategória:Úmrtia 12. mája
Kategória:Úmrtia v 1684
Kategória:Osobnosti z Dijonu
Zlatý glóbus za najlepší mužský herecký výkon (dráma)

**Zlatý glóbus za najlepší mužský herecký výkon (dráma)** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov od roku 1944. Vtedy sa kategória nazývala *Najlepší herec* a od roku 1951 sa cena udeľuje v dvoch kategóriách – *Najlepší herec v dráme* a *[[Zlatý glóbus za najlepší mužský herecký výkon (komédia/muzikál)|Najlepší herec v komédii alebo muzikáli]]*. 

Tri ceny vyhrali len Jack Nicholson a Tom Hanks. Obidvaja herci taktiež získali Glóbus dva roky za sebou (Nicholson za roky 1974 a 1975, Hanks za roky 1993 a 1994). Rekordmanom v počtu nominácií je Al Pacino, ktorý bol nominovaný desaťkrát (z toho dvakrát vyhral). Legendárny Paul Newman bol v tejto kategórii nominovaný sedemkrát a ani raz sa mu nepodarilo vyhrať.

## Víťazi a nominovaní
### 1943 – 1950

### 1951 – 1960

### 1961 – 1970

### 1971 – 1980

### 1981 – 1990

### 1991 – 2000

### 2001 – 2010

### 2011 – 2020

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hercov, ktorí cenu vyhrali (zvýraznení sú **tučne** a na prvom mieste), a taktiež tých, ktorí boli na ňu nominovaní. Ďalej sú uvedené charaktery, ktoré stvárnili a filmy, za ktoré boli ocenení / nominovaní. Ak má film distribučný názov, je uvedený pod ním. Hviezdička indikuje, že umelec bol nominovaný na Oscara; dve hviezdičky, že Oscara získal. Medzi rokmi 1944 až 1949; a 1954 až 1956 neexistovali nominácie, ale len víťazi. 

## Referencie

## Externé odkazy
* Česko - Slovenská filmová databáza
* Best performance by an actor in a motion picture - drama 
* (Previous award given) actor in a leading role 
* Oscarová databáza

## Zdroj
* 

Kategória:Zlatý glóbus
Irů dvůr

**Irů dvůr** je prírodná pamiatka ev.&nbsp;č.&nbsp;1600 v okrese Prachatice. Nachádza sa v Šumavskom podhorí (Prachatická hornatina) na východnom okraji mesta Prachatice. Oblasť spravuje Agentúra ochrany prírody a krajiny ČR.

Predmetom ochrany sú lúky a pastviny s&nbsp;vstavačovcom májovým a kosatcom sibírskym.

Chráneným územím prechádza značený náučný chodník, ktorý bol vybudovaný v roku 1991, má dĺžku  a 10 zastávok.

## Referencie


## Pozri aj
* Zoznam chránených území v okrese Prachatice

## Externé odkazy
*Irů dvůr (Prírodná pamiatka) na webe vyletnik.cz

## Zdroj

*Na stránke cs wiki je uvedený názov Irův dvůr, no na oficiálnej stránke AOPK ČR je názov Irů dvůr.*

Kategória:Chránené územia v okrese Prachatice
Kategória:Lúky v Česku
Bešeňová (vodná nádrž)

náhľad|Bešeňovská nádrž
náhľad|VN Bešeňová
**Bešeňová** je vodná nádrž na rieke Váh, pod priehradou Liptovská Mara, pri obci Bešeňová. Je súčasťou Vážskej kaskády a slúži ako vyrovnávacia nádrž počas špičkovej prevádzky elektrárne Liptovská Mara. Zemná hrádza vodnej stavby Bešeňová v údolnej časti tvorí spoločné teleso s preložkou železnice. 

## Elektráreň
Súčasťou nádrže je aj vodná elektráreň, ktorá bola uvedená do prevádzky v roku 1976. Elektráreň má nainštalované 2 horizontálne kaplanove turbíny s inštalovaným výkonom 4,64 MW a prietokom 20 m³/s. Ročná výroba elektrickej energie dosahuje priemerne 18,3 GWh.

## Referencie

## Iné projekty

Bešeňová
Bešeňová
Bešeňová
Kategória:Povodie Váhu
Kategória:Vodstvo v okrese Ružomberok
Aucasaurus

**Aucasaurus** bol asi 5 m dlhý a okolo 700 kg vážiaci mäsožravý dinosaurus (teropód) z čeľade Abelisauridae. Žil v období vrchnej kriedy (asi pred 83 až 80 miliónmi rokov) na území dnešnej Argentíny. Jediný druh je **Aucasaurus garridoi**.

thumb|left|Kostra jedinca z rodu Aucasaurus 
Blízko príbuzným, aj keď podstatne väčším rodom bol Carnotaurus. Aucasaurus bol v niektorých telesných znakoch vývojovo odvodenejší, napríklad mal ešte viac redukované predné končatiny a takmer mu už zmizli prsty. Kostra typového exemplára je kompletná až po trinásty stavec a tak máme pomerne dobrú predstavu o vzhľade tohto dravca. Ide dokonca o jeden z najkompletnejšie zachovaných exemplárov abelisaurida, známeho v súčasnosti. Lebka je mierne poškodená a existujú domnienky, že ide o pozostatok smrteľného boja tohto dinosaura.

## V populárnej kultúre
Aucasaurus sa objavuje v jednom diele dokumentu *Dinosaur Planet* (Planéta Dinosaurov) z roku 2003 (epizóda *Alpha's Egg*). Tento teropód je tu zobrazený ako svorkový lovec, útočiaci na sauropódy rodu Saltasaurus.

## Externé odkazy
* 
* 

## Zdroj
* 

Kategória:Abelisauridae
Kategória:Kriedové dinosaury
Kategória:Dinosaury z Južnej Ameriky
Vodné dielo Považská Bystrica

**Vodné dielo Považská Bystrica** je vodná elektráreň na derivačnom kanáli rieky Váh neďaleko mesta Považská Bystrica. Dielo bolo uvedené do prevádzky v roku 1964. Je súčasťou Vážskej kaskády a za VD ústi kanál do Vodnej nádrže Nosice.

## Elektráreň
Súčasťou diela je vodná elektráreň, ktorá má nainštalované 3 kaplanove turbíny s inštalovaným výkonom 55,2 MW a prietokom 3 × 134 m³/s. Ročná výroba elektrickej energie dosahuje priemerne 115,3 GWh.

## Referencie

Považská Bystrica
Považská Bystrica
Považská Bystrica
Kategória:Povodie Váhu
Jack Irons

**Jack Irons** (* 18. júl 1962, Los Angeles, Kalifornia, USA) je americký bubeník. Bol členom skupiny Red Hot Chili Peppers. V súčasnosti hrá v rôznych kapelách, no najmä v Pearl Jam.

Kategória:Rockoví bubeníci USA
Kategória:Členovia skupiny Red Hot Chili Peppers
Kategória:Členovia skupiny Pearl Jam
Kategória:Osobnosti z Los Angeles
Annalisa Ericsonová

**Annalisa Ericsonová** (* 14. september 1913, Štokholm, Švédsko – † 21. apríl 2011, Štokholm, Švédsko) bola švédska herečka známa predovšetkým z účinkovania vo švédskych filmoch v rokoch 1930 až 1950.

Herectvo začala študovať v roku 1930. Jej prvý filmový úspech bol film *Värmlänningarna* v roku 1932. V 40. rokoch 20.storočia sa objavila v niekoľkých muzikáloch s hercom Nilsom Poppem a tento pár sa stál známym pre svoje akrobatické tancovanie.

Jej posledná rola bola vo filme *Annalisa och Sven* v roku 2004. Ericsonová hrala celkovo v 58 švédskych filmoch.

## Iné projekty

## Referencie

## Externé odkazy
* 

## Zdroj
* 

Kategória:Švédske filmové herečky
Kategória:Švédske herečky divadelných muzikálov
Kategória:Osobnosti zo Štokholmu
Radim Uzel

MUDr. **Radim Uzel**, CSc. (* 27. marec 1940, Ostrava – † 2. máj 2022, Praha) bol český sexuológ a popularizátor sexuológie, gynekológ, riaditeľ Spoločnosti pre plánovanie rodiny a sexuálnu výchovu a vysokoškolský pedagóg. Publikoval množstvo populárnych článkov v tlači, bol autorom publicistických relácií v rozhlase.

## Životopis
Po maturite nastúpil na Lekársku fakultu Masarykovej univerzity v Brne. Pracoval na gynekologicko-pôrodníckom oddelení OÚNZ v Ústí nad Orlicí, potom na II. gynekologickej klinike v Brne, neskôr ako kúpeľný lekár vo Františkových Lázňach, ďalej bol krajským ordinárom v Ostravě. Po nežnej revolúcii pracoval v pražskom Ústave pre starostlivosť o matku a dieťa. Stál pri zrode politickej strany Nezávislá erotická iniciatíva (NEI), za ktorú bol členom Zastupiteľstva hl. m. Prahy. Bol externým učiteľom 2. lekárskej fakulty Karlovej univerzity v Prahe.

## Dielo

### Knihy
* *Ženské otazníky*, Práce 1987
* *Mýty a pověry v sexu*, Práce 1990
* *Sex – odhalené tabu*, Grafoprint 1992
* *Jak neotěhotnět*, Scientia medica 1992
* *Umění milovat*, Cesty 1993
* *Zákony ženské přitažlivosti* (spoluautor Miroslav Plzák), Eminent 1995
* *1. český svatební průvodce* (spoluautor Leoš Středa), VRE 1995
* *Sex a lidské vztahy humorně i vážně* (spoluautor Petr Parma), SPRSV 1997
* *Človek je živočích sexuálny* (spoluautor Ladislav Hess), Vademecum 1998
* *Erótova lampa* (spoluautor Karel Koubek), Ratio 1999
* *Antikoncepční kuchařka*, Grada 1999
* *Potrat ano – ne* (spoluautori Milena Pekárková, Hana Primusová a Milan Salajka), Grada 2000
* *Sexuální zvěřinec*, Ikar 2000
* *Sex, církev a politika* (spoluautori Jaroslav Zvěřina a Karel Koubek), České Budějovice 2001
* *Červené uši*, neskôr *Červenání* (spoluautor Pavel Malúš), spolu 5 zošitov, výber najzaujímavejších otázok a odpovedí z rovnomenného rozhlasového programu
* *Pornografie aneb provokující nahota*, Ikar 2004
* *Intimní slasti a strasti*, Ikar 2009
* *Antikoncepční otazníky: o antikoncepci převážně vážně* (spoluautor Petr Kováč), CAT Ostrava 2010
* *Nevěra a co s ní*, Petrklíč 2010

### Rozhlasové relácie
* *Červené uši neskôr premenované na Červenanie* (1998), za tento program dostal cenu v medzinárodnej súťaži vyhlásenej Populačným inštitútom vo Washingtone

### Divadlo
* *Keď sa hrá o lásku žien* – divadelná talk-show, Mahenovo divadlo v Brne 2011

## Referencie

## Zdroj

Kategória:Osobnosti z Ostravy
Kategória:Českí sexuológovia
Kategória:Českí gynekológovia
Kategória:Českí spisovatelia
Kategória:Politici KSČ
Kategória:Nositelia Medaily Za zásluhy (Česko)
Kategória:Absolventi Lekárskej fakulty Masarykovej univerzity
Kategória:Vyučujúci na Karlovej univerzite
Kategória:Úmrtia na rakovinu žalúdka
Merný elektrický odpor

**Merný elektrický odpor ρ** alebo **rezistivita** alebo **špecifický elektrický odpor** je fyzikálna veličina, vyjadrujúca elektrický odpor vodiča dĺžky 1 m o priereze 1 m². 

Merný elektrický odpor je materiálová konštanta, charakterizujúca elektrickú vodivosť látky. Čím *väčší* je merný elektrický odpor, tým *menšia* je vodivosť danej látky.

## Výpočet
Základná jednotka merného elektrického odporu je [Ω·m²·m-1] (ohm meter štvorcový/meter), po vykrátení [Ω·m] a určuje ho vzťah:

:\rho = \frac {R \cdot S}{l},

kde *R* je elektrický odpor vodiča [Ω], *S* je obsah kolmého prierezu [m²] a *l* je dĺžka vodiča [m].

Závislosť merného elektrického odporu na teplote (u bežných kovov a popri izbovej teplote) určuje vzťah:

:\rho = \rho_0 (1 + \alpha  \Delta t),\,

kde *ρ<sub>0</sub>* je počiatočný merný odpor, *Δt* je rozdiel teplôt a *α* je teplotný súčiniteľ elektrického odporu.

Prevrátená hodnota merného elektrického odporu je merná elektrická vodivosť (konduktivita):

:\sigma = \frac {1}{\rho}

a obe veličiny môžu mať tenzorový charakter (príkladom je Hallov jav).

## Využitie
Pokiaľ poznáme dĺžku (l), prierez (S) a merný elektrický odpor vodiča z homogénneho materiálu (ρ), jeho odpor vypočítame zo vzťahu:

:R = \rho \cdot \frac {l}{S}

## Hodnoty
Kovy dosahujú hodnoty rádovo 10−8 Ω·m, polovodiče 10−6 Ω·m a izolanty 1010–1016 Ω·m

Hodnoty merného elektrického odporu vybraných materiálov pri teplote 20&nbsp;°C sú uvedené v nasledujúcej tabuľke:

## Referencie
* Základné elektrotechnické výpočty I, SNTL, Bratislava 1966

## Pozri aj
* Elektrický vodič
* Elektrický odpor
* Elektrická vodivosť

Kategória:Elektrotechnika
Kategória:Elektrické veličiny
Kategória:Materiálové konštanty
Jelení vrch (prírodná pamiatka)

**Jelení vrch** je prírodná pamiatka ev. č. 935 v okrese Prachatice. Nachádza sa na Šumave (Trojmezenská hornatina), neďaleko obce Stožec. Je súčasťou NP Šumava, ktorého je I. zónou.

Predmetom ochrany je zvyšok prirodzeného zmiešaného porastu v smreko-bukovom vegetačnom stupni Šumavy. Hniezdisko bociana čierneho.

## Pozri aj
* Zoznam chránených území v okrese Prachatice

Kategória:Chránené územia v okrese Prachatice
Kategória:Lesy v Česku
Kategória:Národný park Šumava
Jelení vrch

**Jelení vrch** môže byť:

* vrch vo Volovských vrchoch, pozri Jelení vrch (Volovské vrchy)
* vrch v Šumave, pozri Jelení vrch (Šumava)
* vrch v Krkonošiach, pozri Jelení vrch (Krkonoše)
* vrch v pohorí Králický Sněžník, pozri Jelení vrch (Králický Sněžník)
* vrch v Javořích horách, pozri Jelení vrch (Javoří hory)
* vrch v Lužických horách, pozri Jelení vrch (Lužické hory)
* vrch v Hornomoravskom úvale, pozri Jelení vrch (Hornomoravský úval)
* prírodná rezervácia v okrese Klatovy, pozri Jelení vrch (prírodná rezervácia)
* prírodná pamiatka v okrese Prachatice, pozri Jelení vrch (prírodná pamiatka)
* prírodná pamiatka v okrese Česká Lípa, pozri Malý a Velký Jelení vrch
Kvilda-Pod políčky

**Kvilda-Pod políčky** je prírodná pamiatka ev. č. 1237 v okrese Prachatice. Nachádza sa na Šumave, neďaleko obce Kvilda. Je súčasťou NP Šumava, ktorého je I. zónou.

Predmetom ochrany je lokalita s významným zastúpením chránených a ohrozených druhov rašeliniskovej, mokradnej až vresoviskovej vegetácie vrátane zvyškov charakteristických acidofilných lúčnych spoločenstiev centrálnej Šumavy s najbohatším zastúpením horca panónskeho v juhočeskej časti Šumavy.

## Pozri aj
* Zoznam chránených území v okrese Prachatice

Kategória:Chránené územia v okrese Prachatice
Kategória:Rašeliniská v Česku
Kategória:Povodie Vltavy
Kategória:Národný park Šumava
Paraceratherium

**Paraceratherium** alebo **Indricotherium** alebo **Baluchitherium** je vyhynutý rod obrovských bezrohých nosorožcov, ktoré žili počas obdobia eocénu a oligocénu v Eurázii a Ázii pred 37,5 – 23,03 miliónmi rokov.  

## Opis
Paraceratherium je najväčší známy suchozemský cicavec, oveľa väčší než mamut. Meral priemerne 5,5 metra na výšku a bol 12 metrov dlhý. Najväčší známy jedinec bol vysoký 8 metrov, lebka tvorila 1,5 metra. Jeho predpokladaná váha je 20 ton, čo je stredná hmotnosť sauropodného dinosaura.

Bol bylinožravec, ktorý odtrhával zo stromov lístie s pomocou dlhého krku a dole smerujúcimi klovitými zubami.
S ohľadom na jeho veľkosť by toto zviera nemalo byť veľmi mobilné. Výhodu mu ale dodáva fakt, že je cicavec. Paraceratherium bolo veľmi aktívne zviera, pohybujúce sa v stádach po 15 až 20 jedincov.

Stáda tvorili samice (dospelé), samice s mláďatami žili osamotene, dospelé jedince predstavovali hrozbu pre mláďa. Samce sa združovali len v období párenia, keď medzi sebou bojovali o samice. Rovnako ako u slonov, samice si vyberali toho najväčšieho a najsilnejšieho samca.

## Ochrana a odchovanie mláďat

Dospelé jedince rodu *Paraceratheium* neboli ohrozované ničím, boli príliš veľké. Mladé jedince však boli ohrozované všetkým, vrátane jedincov vlastného rodu. Medzi zvieratá, ktoré ohrozovali mladé *Paraceratheria* patrili:
* Enthelodont
* Hyenodont
* Amphicyon
 
Mláďatá, ako predpokladáme, boli chránené matkou, inú obranu u nich nepozorujeme (na pozostatkoch sa nenašli žiadne známky inej anatómie ako u dospelých). Ich jedinou ochranou okrem matky bol vrodený úkon "zvaliť sa na zem a nehybne ležať".

## Druhy
Z pozostatkov týchto zvierat vieme, že existovalo viac druhov tohto rodu:
* *Paraceratherium bugtiense* (Pilgrim, 1908) – pakistanský typ Paraceratheria z obdobia Oligocénu
* *Paraceratherium transouralicum* (Pavlova, 1922) -rovnako známy pod menom *Indricotherium transouralicum*.
Najznámejší druh, stredný a neskorý Oligocén, Mongolsko, Kazachstan južná Čína
* *Paraceratherium orgosensis* (Chiu, 1973) – najväčší druh, stredný a neskorý Oligocén, Čína
* *Paraceratherium prohorovi* (Borissiak, 1939) – neskorý oligocén, India
* *Paraceratherium* je známe aj na území Európy a Malej Ázie v Turecku.

## Pomenovania
* *Paraceratherium* (opísané 1911) znamená „skoro rohaté zviera“ v starej gréčtine.
* *Indricotherium* (opísané 1915) je pomenované podľa mýtickej bytosti z ruského folklóru menom „Индрик-зверь“ „Indrik zver“
* *Baluchitherium* (opísané 1913) znamená „príšera z Baluchistanu“, podľa miesta nálezu.

## Popularizácia
Paraceratherium bolo hlavným aktérom tretej epizódy seriálu BBC Putovanie s pravekými zvieratami.

## Iné projekty

Kategória:Praveké živočíchy
Kategória:Vymreté cicavce
Stimulácia (ekonomika)

**Stimulácia** je aplikácia stimulov na zvýšenie výkonu či dosiahnutie nejakého cieľa.

## Stimulácia v personálnom manažmente
V personálnom manažmente je stimulácia aplikácia súboru vonkajších podnetov (nástrojov), ktoré usmerňujú správanie sa zamestnancov a pôsobia na ich motiváciu. Je to cieľavedomé ovplyvňovanie a usmerňovanie vnútornej dynamiky a aktivity zamestnancov, ktoré využíva 2 prístupy: 
**Pozitívnu (kladnú) stimuláciu*, ktorá je založená na posilňovaní perspektívy úspechu (pozitívne hodnotenie, odmena, pochvala, povýšenie,...)
**Negatívnu (zápornú) stimuláciu*, ktorá je založená na hrozbe neúspechu a z nej vyplývajúcich negatívnych dôsledkov (pokarhanie, trest, strata pozície,...). 

Stimulácia sa mení na motiváciu v okamihu, keď si zamestnanec z viacerých ponúknutých stimulačných faktorov vyberie jeden (alebo určený počet).

Kategória:Makroekonómia
Kategória:Podniková ekonomika
Kategória:Personalistika
Zemetrasenie v Lisabone

náhľad|vpravo|Predpokladané epicentrum zemetrasenia

**Zemetrasenie v Lisabone** je zemetrasenie, ktoré postihlo oblasť Lisabonu v Portugalsku 1. novembra 1755 približne o 9:40 ráno.

Po zemetrasení nasledovali požiare a cunami, ktoré mali za následok silné poškodenie mesta a okolitých oblastí. Predpokladá sa, že zemetrasenie dosiahlo momentové magnitúdo okolo 8,5 až 9,0. Epicentrum zemetrasenia bolo asi  na juhozápad od mysu sv. Vincenta v Atlantickom oceáne. V meste zahynulo asi 10 000 až 100 000 ľudí, čo z neho robí jedno z najničivejších zemetrasení v histórii.

Zemetrasenie umocnilo politické rozbroje v krajine a narušilo koloniálnu politiku Portugalska. Výrazne zapôsobilo na európskych osvietenských mysliteľov a výrazne inšpirovalo k zmenám teodícey. Bolo tiež prvým zemetrasením, ktorého deštruktívne účinky boli vedecky študované v rozľahlej oblasti, čo malo ďalekosiahly dopad na vznik modernej seizmológie a posudzovania ohrozenia zemetraseniami v staviteľstve.

Príčinou zemetrasenia bol pravdepodobne azorsko-gibraltársky transformný zlom, ktorý je hranicou medzi africkou a eurázijskou platňou. Zlom sa tiahne západne od Gibraltáru smerom do Atlantiku. Aktivita zlomu je známa aj z obdobia pred rokom 1755. Je známych 8 zemetrasení v 14. storočí, 5 v 16. storočí a 3 v 17. storočí. V 18. storočí došlo k zemetraseniam v roku 1724 a 1740.

## Referencie

## Iné projekty

Lisabon, 1755
Kategória:Lisabon
Kategória:Dejiny Portugalska
Kategória:1. november
Kategória:1755
Majstrovstvá sveta cestných motocyklov

thumb|Yamaha YZR-M1 MotoGP (2006)

**Majstrovstvá sveta cestných motocyklov** (skrátene **MotoGP**) je najprestížnejšia súťaž športových cestných motocyklov. Delia sa na štyri kategórie: Moto E, Moto 3, Moto 2 a MotoGP. 

Súťažné špeciálne motocykle, na ktorých jazdci pretekajú, sa sériovo nevyrábajú. Nemožno ich legálne používať v bežnej premávke, čím sa líšia od strojov, používaných v pretekoch športových motocyklov, ktoré sú modifikovanými verziami bežných cestných motocyklov.

## Iné projekty

## Externé odkazy
* oficiálna stránka
Rockford IceHogs

**Rockford IceHogs** je profesionálny športový hokejový klub, hrajúci v American Hockey League. Mužstvo pôsobí v meste Rockford v Illinois. Svoje domáce zápasy hrajú v miestnej aréne RockfordMetroCentre. Klub hrá v súťaži od roku 2007, kedy v nej nahradil celok Cincinnati Mighty Ducks, bývalú farmu klubu NHL Anaheim Ducks.

Klub s názvom Rockford IceHogs hral v rokoch 1999 – 2007 nižšiu súťaž UHL. Súčasní IceHogs sú farmou klubu NHL Chicago Blackhawks. Za prvé tri roky svojho účinkovania v AHL sa zakaždým prebojovali do play-off, iba v premiérovej sezóne 2007/08 ale prešli do 2. kola. V ročníku 2010/11 po prvý raz vo vyraďovacích bojoch chýbali.

## Úspechy klubu
* postup do 2. kola play-off 2007/08

## Klubové rekordy
### Za sezónu
:Góly: 35, Troy Brouwer (2008-09)
:Asistencie: 67, Martin St. Pierre (2007-08)
:Body: 88, Martin St. Pierre (2007-08)
:Trestné minúty: 174, Kris Versteeg (2007-08)
:Čistá konta: 3, Corey Crawford (2007-08)
:Vychytané víťazstva: 29, Corey Crawford (2007-08)
:Priemer obdržaných gólov: 2.54, Chris Beckford-Tseu (2007-08)
:Procento úspešnosti zákrokov: .917, Wade Flaherty (2007-08) a Corey Crawford (2008-09)

### Celkovo
:Góly: 59, Jack Skille
:Asistencie: 88, Petri Kontiola
:Body: 128, Jack Skille
:Trestné minúty: 288, Jake Dowell
:Odohrané zápasy: 232, Evan Brophey

## Iné projekty

## Externé odkazy
* Oficiálna stránka klubu 

## Zdroje

Kategória:Šport v Rockforde (Illinois)
Kategória:Kluby AHL
Kategória:Hokejové kluby USA
Kategória:Organizácie založené v 2007
Kategória:Anaheim Ducks
Gwinnett Gladiators

**Gwinnett Gladiators** je hokejový klub sídliaci v meste Duluth v Spojených štátoch amerických. Klub v súčasnosti hrá v nižšej súťaži ECHL. Je to farma Atlanty Thrashers.

## Externé odkazy
* Oficiálna stránka klubu Gwinnett Gladiators  

Kategória:Atlanta Thrashers
Kategória:Chicago Blackhawks
Kategória:Kluby ECHL
Peter Michalík

**Peter Michalík** (* 15. september 1990, Bojnice) je šachový veľmajster. 

Michalík je členom Šachového klubu Novoborský. Bol majstrom Slovenska U10 v roku 1999, U10 v roku 2000, U12 v roku 2001, U12 v roku 2002 a U16 v roku 2005. Na IM turnaji v Ostrave v roku 2005 bol tretí, na otvorenom turnaji v Starej Pozovej v roku 2009 skončil na druhom mieste. Michalík vyhral turnaj Banícky kahanec 2011 v Ostrave.

Prvú normu veľmajstra získal v českej Extralige v sezóne 2010/11, kde hral za Šachový klub Zlín. Získal 6 bodov z desiatich partií, pričom porazil veľmajstrov Zigurdsa Lansu a Tomáša Petríka. Druhú normu získal na Majstrovstvách Európy vo francúzskom Aix-les-Bains, získal 5 bodov z 9 partií (dve kontumácie sa do normy nerátajú), pričom porazil veľmajstrov Viačeslava Zacharova a Vasiliosa Kontronisa. Titul veľmajstra mu bol udelený na zasadaní prezidentského výboru FIDE v prvom júnovom týždni 2011. K 18. 3. 2016 prestúpil do českej šachovej federácie (kde hrá už dlhodobo šachové ligy, študoval a usadil sa) a stal sa 5. najsilnejším hráčom.

## Referencie
 

## Iné projekty

## Externé odkazy
* ratingová stránka Michalíka na fide.com

Kategória:Narodenia v 1990
Kategória:Žijúci ľudia
Kategória:Osobnosti z Bojníc
Kategória:Osobnosti z Prievidze
Kategória:Slovenskí šachisti
Kategória:Českí šachisti
Kategória:Medzinárodní veľmajstri
Kategória:Šachoví veľmajstri
Harald I.

**Harald I.** môže byť:

* nórsky kráľ, pozri Harald I. (Nórsko)
* dánsky kráľ, pozri Harald I. (Dánsko)
Lacko

**Lacko** môže byť:

* domácka podoba mena Ladislav, pozri Ladislav (prvé meno)
* priezvisko, pozri Lacko (priezvisko), napr.:
** Ján Lacko, viacero osôb
** Jozef Lacko (1919 – 1978), slovenský architekt
** Lukáš Lacko (* 1987), slovenský tenista
** Martin Lacko, viacero osôb
** Matej Lacko (asi 15701633), kronikár, vinársky odborník
** Miloš Lacko, viacero osôb

## Pozri aj
* Lacková
* Laco
* Lackov
* Lackova ulica
* Lackó, Laczkó
* Łącko
* Lacka
Blaškovič

**Blaškovič** (*Blaskovich, Blaskovits, Blaskovics, Blašković*):

* Dionýz Blaškovič
* Dušan Blaškovič
* Jozef Blaškovič
* Ľubica Blaškovičová
Osveta

**Osveta** môže byť:
* činnosť zacielená na povznesenie vzdelanosti, kultúry, pozri osveta (činnosť)
* slovenské vydavateľstvo, pozri Vydavateľstvo Osveta
* bývalý slovenský časopis, pozri Osveta (časopis)